এনডিএ-র জয়ের পর বীরভূমের বিজেপি জেলা সাধারণ সম্পাদকের কী মন্তব্য?

সিউড়ি: শুক্রবার সকাল থেকে শুরু হয়েছে বিহারের গণণা। আর গণণার শুরু থেকেই এগিয়ে রয়েছে এনডিএ। শুধু সময়ের সঙ্গে সঙ্গে ব্যবধান বদলেছে মাত্র। আর এনডিএ-র জয়ের পর বিজেপির জেলা সাধারণ সম্পাদকের মন্তব্য, ‘বিহার প্রমান করে দিল, ডবল ভোটার বাদ দিলে, মৃত ভোটার বাদ দিলে গোটা ভারতবাসী বিজেপিকেই চায়’।

বিহারে ২০০ পেরিয়ে গেল এনডিএ। নির্বাচন কমিশন সূত্রে জানা গিয়েছে, এখনও পর্যন্ত ৯২টি আসনে এগিয়ে বিজেপি। দ্বিতীয় স্থানে থাকা জেডিইউ এগিয়ে রয়েছে ৮৩টি আসনে। আপাতত ২০৫টি আসনে এগিয়ে এনডিএ। অন্যদিকে মহাগটবন্ধনের প্রার্থীরা এগিয়ে মাত্র ৩৩ আসনে।

আরও পড়ুন: বিহারে NDA এগোতেই উল্লাসে ফেটে পড়লেন বিজেপি সমর্থকরা!

সংবাদ মাধ্যমের সামনে বিজেপির বীরভূম জেলা সাধারণ সম্পাদক শ্যামসুন্দর গড়াই বলেন, ‘বিহার প্রমান করে দিল, ডবল ভোটার বাদ দিলে , মৃত ভোটার বাদ দিলে সারা ভারতবাসী বিজেপিকেই চাই। বাংলাতে এসআই আর হচ্ছে , অবৈধ ভোটার বাদ যাবে।কোন বৈধ হিন্দু, মুসলমান, শিখ, খ্রিস্টান কেও বাদ যাবে না এবং বৈধ ভোটারের দ্বারাই পশ্চিমবঙ্গে বিজেপির অভূতপূর্ব রেজাল্ট হবে। যা পিসিমনি স্বপ্নেও ভাবতে পারছে না।’

রক্তপাতহীন মাত্র দু দফা ভোটেই জয়জয়াকার NDA জোটের । প্রায় ২০০ ছুঁই ছুঁই এর মধ্যে সবচেয়ে বেশী আসন পেয়েছে বিজেপি । বাজনা বাজিয়ে সিউড়ীর জেলা বিজেপির কার্যালয়ে সেই উচ্ছাসেই মাতলো বিজেপি কর্মীরা ।