তেজস্বী যাদব কত ভোটে এগিয়ে? মুখ্যমন্ত্রীর দৌড়ে চরম লড়াই

বিহার: বিহারের বিধানসভা নির্বাচনের পর ভোটের ফলাফলের দিকে নজর রয়েছে গোটা দেশের। আজ, ১৪ নভেম্বর, শুক্রবার, ভোট গণনা এবং দুপুরের মধ্যেই পরিষ্কার হয়ে উঠবে কার দখলে মসনদ। বিহারের ২৪৩টি আসনের মধ্যে ২০০টিই ঝুলিতে পোরার পথে এনডিএ। ইতিমধ্যেই ১৯১ টি আসনে এগিয়ে গিয়েছে বিজেপি-জেডিইউয়ের জোট। অন্যদিকে মহাগঠবন্ধন নেমে গিয়েছে চল্লিশের ঘরে, হয়েছে ৪৮। উল্লাসে মেতেছেন বিজেপি কর্মী-সমর্থকরা। ২৪৩ আসনের মধ্যে ইতিমধ্যেই প্রায় ১৯১ আসনের দোরগোড়ায় পৌঁছে গিয়েছে এনডিএ (NDA)। এর মধ্যেই নজর কাড়ছে নীতীশ কুমারের দলের অবিশ্বাস্য প্রত্যাবর্তন।

নির্বাচন কমিশনের তথ্য অনুসারে বিহারে প্রথম দফায় ভোট দিয়েছেন ৬৫.০৮ শতাংশ এবং দ্বিতীয় দফায় ভোট দিয়েছেন ৬৮.৭৬ শতাংশ। দু’দফা মিলিয়ে বিহারে মোট ভোটদানের হার ৬৬.৯১ শতাংশ। যা গতবারের তুলনায় ৯.৬২ শতাংশ বেশি। অতীতে কখনই এই হারে বিহারের মানুষ ভোট দেননি। এর আগে বিহারে সবথেকে বেশি ভোট পড়েছিল ২০০০ সালের বিধানসভা নির্বাচনে, ৬২.৫৭ শতাংশ। ১৯৯৮ সালের লোকসভা ভোটে বিহারে ভোট দিয়েছিলেন ৬৪.৬০ শতাংশ ভোটার। ঐতিহ্য বজায় রেখে এবারেও বিহারে পুরুষদের অনুপাতে মহিলারা বেশি সংখ্যায় ভোট দিয়েছেন। প্রায় ৭১.৬ শতাংশ।

আরও পড়ুন: NDA vs INDIA, ব্যালট গণনা শুরু হতেই সাপ-লুডোর লড়াই, দেখুন

দুই দফা ভোটে (Bihar Assembly Election 2025) বিহারের ভোটাররা নিজেদের মতামত স্পষ্ট করে দিয়েছেন। এ বছর রেকর্ড পরিমাণ ভোট পড়েছে রাজ্যে, বিশেষ করে মহিলা ভোটারদের বিপুল উপস্থিতি রাজনৈতিক মহলে চর্চার কারণ হয়েছে। নির্বাচন বিশেষজ্ঞদের মতে, মহিলাদের ভোটই এই ভোটের ফলাফলকে (Bihar Assembly Election Result 2025) বড়ভাবে প্রভাবিত করতে পারে।

ল ঘোষণার আগেই রাজনৈতিক শিবিরে উৎসবের পরিবেশ। আরজেডি নেতার বাড়িতে শুরু হয়েছে রসগোল্লা, লিট্টি-চোখা বিলি। অন্যদিকে দিল্লির বিজেপি সদর দফতরে চলছে জিলিপি ও ছাতুর পরোটা দিয়ে সমান উৎসবের প্রস্তুতি। এককথায়, বেলা বাড়ার সঙ্গে এটা পরিষ্কার হয়ে যাচ্ছে যে, বিহারে আবারও সরকার গঠনের পথে এগোচ্ছে এনডিএ জোট।