বিহারে এনডিএ এগোতেই কী বললেন মনোজ তিওয়ারি?

বিহার: বিহারে ২০০ পেরিয়ে গেল এনডিএ। নির্বাচন কমিশন সূত্রে জানা গিয়েছে, এখনও পর্যন্ত ৯১টি আসনে এগিয়ে বিজেপি। দ্বিতীয় স্থানে থাকা জেডিইউ এগিয়ে রয়েছে ৮১টি আসনে। আপাতত ২০১টি আসনে এগিয়ে এনডিএ। অন্যদিকে মহাগটবন্ধনের প্রার্থীরা এগিয়ে মাত্র ৩৬ আসনে।

বিহার বিধানসভা নির্বাচনের ফলাফলের প্রাথমিক প্রবণতা সম্পর্কে বিজেপি সাংসদ মনোজ তিওয়ারি বলেন, এই জয় প্রত্যাশিত ছিল। যেদিন মহাগঠবন্ধন ‘শাহাবুদ্দিন অমর রহে’ বলেছিল, সেদিনই আমরা বুঝতে পেরেছিলাম যে বিহারের মানুষ আর শাহাবুদ্দিনকে সমর্থন করবে না। যেদিন রাহুল গান্ধী ছট পুজোকে ‘নাটক’ বলেছিলেন, তা শোনার পর কি বিহারের মানুষ অন্য কোনও বিকল্প বেছে নিতে পারে?

আরও পড়ুন: বিহারে গেরুয়া ঝড়, শুরু লাড্ডু বিলি, কী বলছেন নীতীশ

প্রসঙ্গত, ভোটার তালিকার বিশেষ নিবিড় সংশোধন আদতে ভোটচুরিকে ধামাচাপা দেওয়ার চেষ্ঠা, এমনি অভিযোগ করেছিলেন কংগ্রেস সাংসদ তথা লোকসভার বিরোধী দলনেতা রাহুল গান্ধী। একদিকে, যেমন বিজেপির বিরুদ্ধে নির্বাচন কমিশনের সঙ্গে হাত মিলিয়ে ভোট চুরির অভিযোগ তোলেন রাহুল। তেমনই সম্প্রতি বিহারে হওয়া বিশেষ নিবিড় সংশোধনের প্রবল বিরোধিতা করেন তিনি। তাঁর দাবি ছিল, বিশেষ নিবিড় সংশোধনের মাধ্যমে বৈধ ভোটারদের বাদ দিয়ে অবৈধদের ঢুকিয়ে জয় নিশ্চিত রতে চাইছে বিজেপি।